আলেকজান্দ্রিয়া স্টেডিয়াম
আলেকজান্দ্রিয়া স্টেডিয়াম (আরবি: إستاد الأسكندرية) হলো মিশরের আলেকজান্দ্রিয়া শহরের মহররম বে জেলায় অবস্থিত একটি বহুমুখী স্টেডিয়াম। ১৯২৯ সালে রাজা প্রথম ফুয়াদ স্টেডিয়ামটি নির্মাণ করেছিলেন। ২০১৬-২০১৭ সালে পুনর্নির্মাণ ও সংস্কারের পর আলেকজান্দ্রিয়া স্টেডিয়ামের ধারণক্ষমতা এখন ১৩,৬৬০ জন। স্টেডিয়ামটি আল-ইত্তিহাদ ফুটবল দলের ঘরোয়া মাঠ হিসেবে ব্যবহৃত হয়, ১৯৫১ভূমধ্যসাগরীয় গেমসের উদ্বোধনী সহ কিছু আন্তর্জাতিক প্রতিযোগিতার ম্যাচ স্টেডিয়ামটিতে অনুষ্ঠিত হয়েছিলো। ১৯৮৬ এবং ২০০৬ আফ্রিকা কাপ অব নেশন্সের একটি মাঠ হিসেবে এটি ব্যবহৃত হয়েছিলো। পাশাপাশি ২০১৯ আফ্রিকা কাপ অব নেশন্সের গ্রুপ বি-এর ম্যাচগুলো এই স্টেডিয়ামেই আয়োজিত হয়েছিলো।